als_Latn dik_Latn sag_Latn
Lil' Wayne kalon tek sportet!
Reperi do të nisë një kompani manaxhimi sporti dhe Cristiano Ronaldo do të jetë klienti numër 1. Ai ka dashur prej kohësh të fillonte një sipërmarrje të tillë, por ka pritur që Ronaldo t'i bashkohej kompanisë së tij, jo vetëm se ai është një yll në futboll, por edhe pse të dy janë miq prej kohësh.
Kompania e Lil' Wayne do të bashkëpunojë me PolarisSports, e cila është e lidhur me agjensinë CAA dhe GestiFute, përmes së cilave operon agjenti i futbollistit, Jorge Mendes.
Sipas burimeve, kompania e reperit do të merret me çështjet e manaxhimit të sportit në Shtetet e Bashkuara të Amerikës.
Duket se vetë Ronaldo është shumë entuziast për këtë bashkëpunim. Ai hodhi në Twitter një foto me kryeministrin japonez dhe zyrtarë të lartë të Japonisë, të gjithë duke bërë shenjën e YMCMB, kompanisë muzikore të Lil' Wayne-it.
Burimi: TMZ
als_Latn als_Latn als_Latn als_Latn als_Latn als_Latn